SM/MMO/KVS/Pia Salmela 	12.11.2009
Luonnos

Sisäasiainministeriön asetus
turvapaikanhakijoiden toimeentulotuen perusosan jakamisesta hyödykkeisiin ja rahana annettavaan osaan sekä vastaanoton majoituksesta ja palveluista perittävistä maksuista
Annettu Helsingissä - päivänä -kuuta 2009

Sisäasiainministeriön päätöksen mukaisesti säädetään maahanmuuttajien kotouttamisesta ja turvapaikanhakijoiden vastaanotosta 9 päivänä huhtikuuta 1999 annetun lain (493/1999) 21 a §:n 1 momentin ja 22 §:n 3 momentin nojalla, sellaisina kuin ne ovat laissa (9.11.2007/972)

1 §
Toimeentulotuen perusosan jakaminen vastaanottokeskuksessa järjestettävään vastaanottoon ja rahana annettavaan osaan

Maahanmuuttajien kotouttamisesta ja turvapaikanhakijoiden vastaanotosta annetun lain (493/1999) 22 §:n 3 momentin nojalla jaetaan toimeentulotuen perusosalla katettavat menot vastaanottokeskuksessa järjestettävään vastaanottoon ja tuen saajan itsensä suorittamiin perusosalla katettaviin menoihin seuraavasti:
1) täyden ylläpidon ateriapalveluiden osuutena ravintomenoista vähennetään perusosasta 49 prosenttia ja osittaisen ylläpidon ateriapalveluista suhteellinen osuus ravintomenoista. Aamiaisen ja illallisen osuus on kumpikin 20 prosenttia ravintomenoista ja lounaan ja päivälisen osuus on kumpikin 30 prosenttia ravintomenoista;  
2) ohjaus-, neuvonta- ja informaatiopalvelujen osuutena vähennetään perusosasta 10 prosenttia; sekä  
3) Kodin puhtauteen ja muuhun kodinhoitoon sekä kodin varustamiseen tarvittavista muista hyödykkeistä vähennetään perusosasta 10 prosenttia.
   
Myös vastaanottokeskukseen majoittumattoman tuensaajan toimeentulotuen perusosasta vähennetään edellä 1 momentissa tarkoitetun vastaanottokeskuksen järjestämän vastaanoton osuus, koska hänellä on mahdollisuus vastaanoton palveluihin vastaanottokeskuksessa. 

2 §
Majoituksesta ja vastaanoton palveluista perittävä maksu

Vastaanottokeskuksessa majoittumisesta voidaan periä maksua enintään 6 euroa vuorokaudelta. Lisäksi vastaanottokeskuksessa majoittuvalta voidaan periä 1,50 euroa vuorokaudelta korvaukseksi vastaanottokeskuksessa järjestettävästä vastaanotosta.

3 §
Voimaantulo
Tämä asetus tulee voimaan - päivänä -kuuta 2010. 
Tällä asetuksella kumotaan 6 päivänä kesäkuuta 2005 annettu työministeriön asetus (389/2005) turvapaikanhakijoiden ja tilapäistä suojelua saavien ryhmäkodista, toimeentulotuen jakamisesta rahamääräisestä ja hyödykkeinä annettavaan osaan sekä majoituksesta perittävistä maksuista

Helsingissä - päivänä -kuuta 2009
Ministeri Astrid Thors
Ylitarkastaja Pia Salmela
--------